
Grozījumi Ukrainas civiliedzīvotāju atbalsta likumā
Izdarīt Ukrainas civiliedzīvotāju atbalsta likumā (Latvijas Vēstnesis, 2022, 45.A, 50.A, 60.A, 70.A, 78.A, 95., 101.A, 101.B, 120., 120.A, 137.A, 185.A, 197., 240.A nr.; 2023, 36.A, 57.A, 69., 106.A, 231. nr.; 2024, 108. nr.) šādus grozījumus:
1. 13.1 pantā:
· izteikt panta nosaukumu šādā redakcijā:
· "13.1 pants. Ukrainas civiliedzīvotāju tiesības uz izglītību un pienākumi";
· izteikt pirmās daļas trešo un ceturto teikumu šādā redakcijā:
· 
· "Obligātās izglītības vecumu sasniegušam nepilngadīgam Ukrainas civiliedzīvotājam, kuram ir tiesības saņemt pagaidu aizsardzības statusu, triju mēnešu laikā no iesnieguma iesniegšanas dienas pagaidu aizsardzības statusa saņemšanai ir pienākums uzsākt pirmsskolas izglītības programmas vai vispārējās pamatizglītības programmas apguvi Latvijā reģistrētā izglītības iestādē klātienē atbilstoši normatīvajam aktam par kārtību, kādā nepilngadīgam patvēruma meklētājam nodrošina izglītības ieguves iespējas. Nepilngadīgs Ukrainas civiliedzīvotājs ir tiesīgs apgūt pirmsskolas izglītības programmu un vispārējās pamatizglītības programmu ukraiņu valodā Izglītības likuma 9. panta otrajā daļā noteiktajos gadījumos."
2. Papildināt pārejas noteikumus ar 34. punktu šādā redakcijā:
· 
· "34. Grozījumus šā likuma 13.1 panta pirmajā daļā par obligātās izglītības vecuma sasnieguša nepilngadīga Ukrainas civiliedzīvotāja pienākumu uzsākt pirmsskolas izglītības programmas vai vispārējās pamatizglītības programmas apguvi Latvijā reģistrētā izglītības iestādē klātienē atbilstoši normatīvajam aktam par kārtību, kādā nepilngadīgam patvēruma meklētājam nodrošina izglītības ieguves iespējas, līdz 2024. gada 31. augustam nepiemēro attiecībā uz tiem obligātās izglītības vecumu sasniegušajiem nepilngadīgajiem Ukrainas civiliedzīvotājiem, kuriem pagaidu aizsardzības statuss piešķirts līdz šo grozījumu spēkā stāšanās dienai."
Likums stājas spēkā nākamajā dienā pēc tā izsludināšanas.

